Boererate.com: Kruie vir kwale: Blaasinfeksie
Kruie vir kwale: Blaasinfeksie
Boegoeblare is goeie behandeling vir minder ernstige blaaskwale. Berei boegoetee voor deur 'n handvol blare by 500 ml kookwater te voeg. Laat dit vir 15 minute trek. Drink 200 ml tot 400 ml op 'n keer, 3 keer per dag. Boegoe-essens kan ook gebruik word. Meng 5 ml to 10 ml essens met 200 ml water. Drink dit drie keer per dag.
Bosboegoe kan ook gebruik word. Voeg 'n paar bosboegoe-spruite by 'n bottel brandewyn. Laat staan vir 'n week en skud daagliks. 'n Eetlepel hiervan twee maal per dag.
Bosbessiesap maak die uriene suur, wat die groei van bakterieë teenwerk en kan help om urienbaaninfeksies te voorkom.
Tap vir jou genoeg louwarm water in die bad om in te sit. Voeg 5 druppels laventelolie by en sit in die water vir 15 minute.